CELEX: 32021D1227(01)
Language: ro
Date: 2021-12-13 00:00:00
Title: Decizia Biroului Parlamentului European din 13 decembrie 2021 de modificare a Normelor de aplicare a Statutului deputaților în Parlamentul European 2021/C 520/01

27.12.2021   
               
               
                  RO
               
               
                  Jurnalul Oficial al Uniunii Europene
               
               
                  C 520/1
               
            
         DECIZIA BIROULUI PARLAMENTULUI EUROPEAN
         din 13 decembrie 2021
         de modificare a Normelor de aplicare a Statutului deputaților în Parlamentul European
         (2021/C 520/01)
         BIROUL PARLAMENTULUI EUROPEAN,
         având în vedere Tratatul privind funcționarea Uniunii Europene, în special articolul 223 alineatul (2),
         având în vedere Statutul deputaților în Parlamentul European (1),
         având în vedere articolul 25 din Regulamentul de procedură al Parlamentului European,
         întrucât:
         
                     (1)
                  
                  
                     În conformitate cu articolul 69 alineatul (1) din Normele de aplicare a Statutului deputaților în Parlamentul European (2) (denumite în continuare „normele de aplicare”), Biroul poate indexa în fiecare an sumele aferente cheltuielilor de deplasare rambursabile, indemnizației de ședere și indemnizației pentru cheltuieli generale cu cel mult o valoare egală cu rata anuală a inflației din Uniunea Europeană corespunzătoare lunii octombrie a anului precedent publicată de Eurostat.
                  
               
                     (2)
                  
                  
                     Rata inflației în Uniunea Europeană pentru perioada cuprinsă între octombrie 2020 și octombrie 2021, comunicată de Eurostat la 17 noiembrie 2021, este de 4,4 %. Noile cuantumuri care rezultă în urma ajustării necesare pentru a lua în considerare rata inflației se vor aplica începând cu 1 ianuarie 2022, iar normele de aplicare ar trebui să fie modificate în consecință.
                  
               
                     (3)
                  
                  
                     În temeiul articolului 69 alineatul (2) din normele de aplicare, cuantumul maxim decontabil al costurilor de asistență parlamentară legate de colaboratorii personali, menționat la articolul 33 alineatul (4) din normele de aplicare, se indexează anual, dacă este cazul, pe baza datelor stabilite în temeiul articolului 65 din Statutul funcționarilor Uniunii Europene, instituit prin Regulamentul (CEE, Euratom, CECO) nr. 259/68 al Consiliului (3).
                  
               
                     (4)
                  
                  
                     În această privință, Comisia a fixat la 1,9 % rata de ajustare pentru anul 2021. Prin urmare, cuantumul lunar maxim decontabil pentru cheltuielile aferente asistenței parlamentare ar trebui majorat la 26 107 EUR, cu efect de la 1 iulie 2021.
                  
               ADOPTĂ PREZENTA DECIZIE:
         
            Articolul 1
            Normele de aplicare se modifică după cum urmează:
            
                        1.
                     
                     
                        La articolul 15, litera (c) se înlocuiește cu următorul text:
                        
                                    „(c)
                                 
                                 
                                    în caz de deplasare cu autoturismul: 0,56 EUR/km, plus eventualele costuri de traversare cu feribotul sau aferente altor modalități de transport necesare, cu un plafon de rambursare de 1 000 km pentru călătoria dus sau întors.”
                                 
                              
                  
                        2.
                     
                     
                        Articolul 20 alineatul (1) se modifică după cum urmează:
                        
                                    (a)
                                 
                                 
                                    litera (a) se înlocuiește cu următorul text:
                                    
                                                „(a)
                                             
                                             
                                                pentru partea de călătorie cuprinsă între 0 și 50 km: 25,01 EUR;”;
                                             
                                          
                              
                                    (b)
                                 
                                 
                                    litera (b) se înlocuiește cu următorul text:
                                    
                                                „(b)
                                             
                                             
                                                pentru partea de călătorie cuprinsă între 51 și 250 km: 0,14 EUR/km;”
                                             
                                          
                              
                  
                        3.
                     
                     
                        Articolul 22 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Cuantumul anual maxim al rambursărilor pentru cheltuielile de deplasare efectuate în cazurile prevăzute la articolul 10 alineatul (1) litera (b) este de 4 716 EUR.”;
                                    
                                 
                              
                                    (b)
                                 
                                 
                                    la alineatul (3), primul paragraf se înlocuiește cu următorul text:
                                    
                                       „(3)   Cuantumul anual maxim al rambursărilor pentru cheltuielile reale de deplasare realizate cu ocazia deplasărilor efectuate de președinții de comisie sau de subcomisie în vederea participării la conferințe sau manifestări cu tematică de interes european ce se înscriu în sfera de competență a comisiei sau a subcomisiei respective și care au o dimensiune parlamentară este de 4 716 EUR. Participarea la acestea necesită o autorizație prealabilă din partea Președintelui Parlamentului, după verificarea disponibilității fondurilor, în limita valorii maxime menționate mai sus.”
                                    
                                 
                              
                  
                        4.
                     
                     
                        La articolul 24, alineatul (2) se înlocuiește cu următorul text:
                        
                           „(2)   Dacă activitatea oficială se desfășoară pe teritoriul Uniunii, deputații primesc o indemnizație forfetară de 338 EUR.”
                        
                     
                  
                        5.
                     
                     
                        La articolul 26, alineatul (2) se înlocuiește cu următorul text:
                        
                           „(2)   Cuantumul indemnizației lunare în temeiul articolului 25 este de 4 778 EUR.”
                        
                     
                  
                        6.
                     
                     
                        La articolul 33, alineatul (4) se înlocuiește cu următorul text:
                        
                           „(4)   Cuantumul lunar maxim decontabil al costurilor lunare cu toți colaboratorii personali menționați la articolul 34 este de 26 107 EUR, cu efect de la 1 iulie 2021.”
                        
                     
                  
         
            Articolul 2
            Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.
            Prezenta decizie se aplică de la 1 ianuarie 2022, cu excepția articolului 1 punctul 6, care se aplică de la 1 iulie 2021.
         
         
            (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).
         
            (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).
         
            (3)  JO L 56, 4.3.1968, p. 1.